Järjestöjen keskinäinen yhteistyösopimus

Järjestöt voivat hakea Länsi-Uudenmaan hyvinvointialueen järjestöavustuksia yhdessä avustuskelpoisien hakijoiden kesken ja toteuttaa toimintaa yhteisvastuullisesti. Yhteisvastuullisessa toiminnassa hakijoiden on mahdollista sopia päävastuullisesta hakijasta, jolle avustus maksetaan ja joka vastaa avustuksen käytön raportoinnista. Hakijat voivat myös sopia avustuksen ja raportointivastuun jakautumisesta toiminnan toteuttamiseen osallistuvien hakijoiden kesken.
Järjestöavustusten hakijoiden tulee tehdä keskinäinen yhteistyösopimus hyvinvointialueen järjestöavustusten hakemisesta. Järjestöavustusten hakijat voivat käyttää tätä yhteistyösopimuspohjaa hakiessaan avustusta yhdessä yhteisvastuullisesti toteuttamaansa toimintaan.

